दक्षिण के चोल, पाण्ड्या और केरल के राजा पर आक्रमण किया और उन्हें अपने अधीन किया। इसी समय पल्लव वंश का प्रतापी राजा महेन्द्र वर्मन (कांची), पुलकेशिन का प्रबल प्रतिद्वन्दी था। उसका राज्य दक्षिण में कृष्णा नदी तक फैला था। दोनों में युद्ध हुआ। पुलकेशिन ने पल्लव राज्य के कुछ हिस्सों पर अधिकार कर लिया। महेन्द्र वर्मन की मृत्यु के बाद उसका पुत्र नरसिंह वर्मन राजा बना। उसने चोल, पाण्ड्या और केरल के राजाओं से मैत्री कर ली पुलकेशिन ने दुबारा पल्लवों पर आक्रमण किया। अन्त में वह वीरतापूर्वक युद्ध करता हुआ रणखेत रहा।